ЛЕКЦИЯ 1

КІРІСПЕ

Теориялық механика – материялық денелердің механикалық қозғалыстарының жалпы заңдылықтары мен тепе-теңдігін және осы материялық денелердің өзара механикалық әсерлесуін зерттейді. Бұл пән статика, кинематика және динамика деп аталатын үш бөлімнен тұрады. Статика бөлімінде абсолют қатты денеге әсер ететін әр түрлі күштер жүйесінің тепе-теңдік шарттары қарастырылады. Кинематика бөлімінде әсер ететін күштерді ескермей, материялық нүктенің, абсолют қатты дененің қозғалыстарының жалпы геометриялық сипаттамалары зерттеледі. Динамика бөлімінде материялық нүктенің, қатты дененің қозғалысы зерттелгенде, осы қозғалыстың себебі болатын әсер етуші күштер және материялық объектілердің инерттілігі (массасы) ескеріледі.

Теориялық механика болашақ механикалық мамандығының іргетасын қалайтын негізгі пәндердің бірі болып саналады. Жаңа машиналар мен жабдықтарды жобалау, машиналар мен механизм жұмыстарын талдау үшін теориялық механиканың маңызы зор және техниканың дамуына өзінің ықпалын тигізіп отырады. 

 СТАТИКА

Статика есептерін шығару үшін жалпы әдістемелік нұсқаулар 

Статика есептерін шығарудың стандарттық әдістерін игеру үшін студенттерге өз бетімен орындауға үш есептен тұратын тапсырмалар ұсынылады. Бірінші есепте отыз нұсқа берілген. Күрделілік жағынан отыз нұсқаның әрқайсысы бірдей.
Бұл әдістемелік нұсқаудағы статика есептері еркін емес денеге түсірілген белгілі күштер арқылы тіректердің белгісіз байланыс реакцияларын анықтауға арналған. Статика есептерін шығаруға ең қолайлы әдіс - аналитикалық әдіс болып келеді. Бұл есептерді аналитикалық әдіспен шешу үшін төмендегідей ережелер ұсынылады: 

   1) тепе-теңдіктегі денені  немесе материялық нүктені таңдап алу;
   2) таңдап алынған денеге (нүктеге) салынған байланыстарды анықтау. Денені байланыстардан босату, яғни байланыстарды өздерінің реакцияларымен алмастыру; 

   3) дененің және оған әсер етіп тұрған барлық актив күштер мен реакциялардың шартты кескіндерін суретке салу;
   4) шыққан күштер жүйесінің түрін анықтап, тепе-теңдік теңдеулерінің санын анықтау;
    5) есепке ыңғайлы келетін координаталық өстерді енгізіп, күштер жүйесінің тепе-теңдік теңдеулерін құру;
    6) есептің статикалық анықталатын жағдайын тексеру (есептің статикалық анықталатын жағдайы, егер онда белгісіздердің саны тепе-теңдік теңдеулердің санынан аспаса. Олай болмайтын болса, онда есеп статикалық анықталмайды, бұл жағдайда қосымша шарттар еңгізіп белгісіз шамалардың санын азайту керек);
    7) егер таңдап алынған нысан құрылма конструкция болса, онда нысанның  әр тұтас бөлшегінің тепе-теңдігін бөлек қарастырған жөн.        

    8) есептеу нәтижелерін талдау. 
Статика есебі тек қана ондағы белгісіз шамалардың саны өзара тәуелсіз тепе-теңдік теңдеулердің санынан аспаған жағдайда ғана шешіледі.
Әр түрлі күштер жүйелері үшін тепе-теңдік теңдеулерді құрастырғанда күштердің координаталық өстердегі проекцияларын және күштердің нүктелерге қатысты моменттерін қарастыру керек, ал кеңістікте еркін орналасқан күштер жүйесі үшін күштердің координаталық өстердегі проекцияларын және күштердің өстерге қатысты моменттерін қарастыру қажет. Егер күш өске перпендикуляр немесе параллель болса, онда оның осы өстегі проекциясы нөлге тең болады. Күштердің өстердегі проекциялары кіретін тепе-теңдік теңдеулерін құрастырғанда, өстерді, белгісіз күштер перпендикуляр болып келетіндей етіп таңдап алу керек. Күштердің нүктелерге қатысты моменттері кіретін тепе-теңдік теңдеулерін құрастырғанда, бұл нүктелерді, бір немесе бірнеше белгісіз күштердің әсер ету сызықтары өтетіндей етіп таңдап алған дұрыс. Күштердің өстерге қатысты моменттері бар тепе-теңдік теңдеулерін құрастырғанда, оларға бірнеше белгісіз күштер параллель немесе қиылысып орналасқан өстерді таңдап алған орынды. 

  Статиканың негізгі анықтамалары 

КҮШ – материялық денелердің механикалық өзара әсерлесуін сипаттайтын векторлық шама. Өлшем бірлігі-НЬЮТОН (Н)              1кг=9,18Н, 1Н=0,102кг

[image: image18.wmf]2

с

м

кг

Н

×

=

Күш көсеткіштері:

· Әсер ету сызығы

· Түсу нүктесі 

· Шамасы (модулі)
         Күш түрлері:                                          
· Беттік 

· Көлемдік 

· Ішкі және сыртқы  (механикалық жүйелер үшін ажыратылады)

· Актив және пассив (байланыс реакциялары) 

А1: Абсолют қатты денеге әсер ететін (

) күштер жиынтығын күштер жүйесі (системасы) деп атайды.

А2: Егер дене басқа денемен байланыста болмаса, ешнәрсемен бекітілмесе, онда мұндай дене еркін дене деп аталады.

А3: Егер еркін дене, түсірілген күштер жүйесінің әсерінен тыныштық күйде болса, онда мұндай күштер жиынтығы тепе-теңдіктегі жүйе деп немесе нөлге эквивалент деп аталады:  (

А4: Егер (
[image: image3.wmf]n

F

F

F

...

,

2

1

) және (
[image: image4.wmf]s

P

P

P

...

,

2

1

) күштер жүйесінің әрқайсысы еркін қатты денені тыныштық күйінен бірдей қозғалысқа келтіретін болса, онда олар бір-біріне эквивалентті жүйелер болады.
                                            (

Бір-біріне эквивалентті күштер жүйесінің бір денеге жасайтын әсерлері бірдей болады. Сондықтан осындай екі күштер жүйесінің бірін екіншісімен алмастыруға болады.

А5: Қатты денеге түсірілген (

) күштер жүйесі бір 

 күшіне эквивалент болса онда, 

 күші күштер жүйесінің тең әсер етуші күші деп аталады: (

А6: Егер қатты денеге әсер етуші барлық күштер жиыны тепе-теңдікте болатын күштер жиынтығын құрайтын болса, (

)  ~  0  онда бұл дененің өзі де тепе-теңдікте болады немесе өзінің қозғалысын өзгерте алмайды делінеді.


Бұл анықтама бойынша тек тыныштықта тұрған дене ғана емес бірқалыпты түзу сызықты ілгерілемелі қозғалыстағы дене де тепе-теңдікте деп есептелінеді.


Статиканың негізгі мәселелері:


Абсолют қатты денеге әсер етуші күштер жүйесін эквивалент күштер жүйесіне түрлендіру, яғни берілген күштер жүйесін қарапайым түрге келтіру;


Абсолют қатты денеге әсер ететін күштер жүйелерінің тепе-теңдік шарттары мен теңдеулерін анықтау.
 Статиканың аксиомалары

Статика аксиомалары Галилей-Ньютонның жалпы заңдарынан туындайды.

     Ак1: (екі күштің тепе-теңдік шарты туралы)                     

 
Еркін абсолют қатты денеге түсірілген екі күш тепе-теңдікте болу үшін олардың модульдері тең болуы және бір түзудің бойымен қарама-қарсы бағытталуы қажет және жеткілікті.

Ак2: (күштер жүйесін түрлендіру туралы)

Күштердің кез келген жүйесіне күштердің нөлге эквивалент жүйесін қосуға немесе одан оны алып тастауға болады, бұдан берілген жүйенің қатты денеге әсері өзгермейді

Ак3: (күштер параллелограмының заңы)
Дененің бір нүктесіне түсірілген екі күштердің тең әсер етуші күші сол нүктеге түсіріледі де, осы күштерден құрылған параллелограмның диагоналімен анықталады.

Ак4: (әсер және кері әсер заңы)

Екі дененің бір-біріне әсер ету күштері шамасы жағынан тең және бір түзу бойымен қарама-қарсы бағытталады.

Ак5: (қатаю принципі)

Егер қатты емес дене тепе-теңдікте болса, онда ол қатты денеге айналғанда тепе-теңдік шарты бұзылмайды. Мысалы: жіп, шынжыр, қайыс сияқты қатты емес механикалық жүйелердің тепе-теңдік шарттарын қолдану үшін осы принципті негізге аламыз. Механикалық жүйе деп әрбір нүктелерінің орналасу жағдайы мен қозғалысы өзара тәуелді болап келетін, материялық нүктелер жиынтығын айтамыз.

 Байланыстар. Байланыстар реакциясы.

Кеңістіктің кез келгенбағытында қозғала алатын дене еркін дене деп аталады. Қозғалысы кеңістікте басқа бір немесе бірнеше денемен шектелетін денені еріксіз (еркін емес) дене дейді. 
1.1-кесте.  Байланыстардың негізгі түрлері  және олардың реакциялары
	№
	Байланыс атаулары
	Схемалық сызбасы
	Реакцияларының бағыттары

	1
	[image: image24.wmf]1

F


Иілгіш созылмайтын (жіп, арқан, шынжыр т.б.)
	
	

	2
	Жылтыр бет
	
	

	3
	Шарнирлі-жылжымайтын және шарнирлі-жылжымалы тіреулер
	
	

	4
	Сырықтық  (стерженьдер)
	
	

	5
	Нүкте немесе бет (қабырға) арқылы тірелсе

	6
	Қатаң бекітіліс
	[image: image29.wmf]B

R


	[image: image30.wmf]a



	7
	Тиек 

	8
	Цилиндрлік шарнир және өкшелік

	9
	Сфералық шарнир, топса

Дененің орын ауыстыруын шектейтін шарттарды механикада байланыстар деп атайды. Ал байланыстың берілген денеге әсер күшін байланыс реакциясы дейміз. Реакция күштерін пассив күш деп те айтады. Денеге, байланыс реакцияларынан басқа да байланысқа тәуелсіз болатын күштер әсер етеді. Мұндай күштерді актив күштер немесе берілген күштер деп атаймыз.

Байланыстар аксиомасы 
(байланыстан босату принципі). Кез келген еркін емес денені ойша байланыстардан босатып және осы байланыстар әсерін сәйкес реакция күштерімен алмастырсақ, онда еркін емес денені еркін дене деп қарастыруға болады.

Статика есептерінде кездесетін байланыстар:

· Денелердің өзара түйісуі;

· Денелерді топсалармен байланыстыру;

· Сырықтар және иілгіш байланыстар;

· Қазықша байланыстар.

